Britaniyalik qiz sevgilisini Facebook`dan rashk qilib, pichoqlab o`ldirdi

Lankaster shahrida yashovchi Terri-Mari Palmer ismli qiz sevgan yigitini pichoqlab o`ldirgani uchun bir umrlik qamoq jazosiga hukm etildi. Polisiyaning axborot berishicha, yigit Facebook ijtimoiy tarmog`idan bosh ko`tarmaganligi uchun sevgan qizi tomonidan pichoqlab o`ldirilgan, deya xabar berdi “Lenta.ru” nashri. 
Bu voqea 2015 yilning yozida sodir etilgan edi. Qotillik sodir etilgunga qadar, 23 yoshli Palmer dugonasiga sevgilisi unga e`tibor bermay qo`ygani, bo`sh vaqtida faqat Facebook ijtimoiy tarmog`idan bosh ko`tarmasligi, topgan-tutganini mobil internet uchun sarflagani haqida shikoyat qilgan.